Twee Karos Stories
Ek lees in Ds. Solly Ozrovech se boekie 'n Vasmeerplek vir die hawelose - Herinneringe van Solly Ozrovech aan die Kinderoord MTR Smit die volgende: "As kinderhuiskind het ek eendag gesien hoe 'n sterk, forse swartman te perd by die kinderhuis opdaag. Voor hom op die perd was 'n outjie wat dae vantevore uit die kinderhuis Transkei toe gedros het. Indien die swartman hom nie gekry het nie, sou hy waarskynlik in die koue Transkeise winter van ontbering omgekom het. Die winters in hierdie wêrelddeel is uiters straf. Die outjie voor op die perd was snoesig in 'n karos toegewikkel. Toe hy hom van die perd aftel en aan die huisvader oorhandig, pleit hy met soveel deernis in sy stem en in sy oë: "Moenie slaan nie. Hy is so klein, hy verstaan nie." Ek het 'n knop in my keel gevoel en sowaar gewens dat ek die droster was wat 'n paar dae lank die sorg en liefde van so 'n besondere mens kon ervaar. Swartmense het 'n baie sagte plek vir kinders. Ons het dit nie net aangevoel nie, maar male sonder tal die bewyse daarvan beleef." (bl. 94)
Die storie het my laat dink aan die volgende mededeling in die boekie Ds. W.L. Steenkamp van Namakwaland: "Ek was op Upington op skool", vertel hy; "ek moes donkies uit die skut gaan haal op Klipkoppies en hulle na Karos toe aanja. En dit was somer. Vroeg die middag was my mond al kurkdroog van die dors. Teen sononder het ek Klippan gehaal en begin water grawe; toe ek net effens klam grond kry, het ek dit teen my keel vasgedruk vir verkoeling.
"Later die aand het ek gevoel die dood kom nader. Alle hoop om water te kry, was verlore. Toe meteens hoor ek die soet klanke van 'n hond wat blaf. Ek luister weer, en, ja waarlik, daar blaf hy weer... Ek het aangesukkel in die rigting van waar ek die geblaf gehoor het, en kom toe af op 'n ou Kleurling, met die naam Gert Toeneus. Hy het toe nog net een bekertjie water tussen hom en twee vroue gehad; dit moes hou tot die volgende aan toe. En tog gee hulle dit vir my!
"Die bietjie water kon nie my dors les nie, maar dit het my lewe gered. Toe kon ek darem in die koel naglug aansukkel, lê-lê aansukkel tot op Karos. Daarom doen ek vandag as predikant wat ek kan om aan die Kleurlinge die water van die lewe te bring." (bl. 7)
Application afterRoute: 0.034 seconds, 5.61 MB
Application afterDispatch: 0.065 seconds, 9.61 MB
Application afterRender: 0.092 seconds, 10.44 MB
WHERE session_id = 'bd4biip78ei9gtmuifv5p3nkc6'
WHERE ( TIME < '1508586667' )
VALUES ( 'bd4biip78ei9gtmuifv5p3nkc6','1508593867','','0','1','0' )
AND ( a.publish_up = '0000-00-00 00:00:00' OR a.publish_up <= '2017-10-21 13:51:08' )
AND ( a.publish_down = '0000-00-00 00:00:00' OR a.publish_down >= '2017-10-21 13:51:08' ) ) OR ( a.state = -1 ) )